# Víctor Rodríguez Romero

Víctor Rodríguez Romero (nascut el 23 de juliol de 1989) és un futbolista professional català, que juga com a migcampista per l'Elx CF.

## Carrera esportiva

Nascut a Barcelona, Rodríguez va jugar quatre anys als equips inferiors del FC Barcelona compartint equips amb Jordi Alba. Ambdós varen arribar a ser descartats per ser massa petits.
Rodríguez va signar llavors pel CF Badalona de la segona divisió B, i va jugar tres temporades completes amb el club a la categoria. El 2012 va fitxar pel Reial Saragossa de La Liga, tot i que inicialment com a membre del Real Zaragoza B, també de la Segona B; de tota manera, poc després fou pujat al primer equip per Manolo Jiménez, i va fer el seu debut en lliga el 25 d'agost, en una victòria per 2–1 contra el RCD Espanyol.
El 21 d'octubre de 2012, en una altra victòria per 2–1, aquest cop contra el Granada CF, Rodríguez va marcar, i també va donar una assistència per un altre gol, d'Hélder Postiga. Com que va jugar el nombre mínim de partits requerit, va obtenir immediatament un contracte professional, fins al juny de 2015.
El juliol de 2014 va obtenir la carta de llibertat del Saragossa, i va fitxar per l'Elx CF, per tres temporades. El 2 d'agost de l'any següent, fou cedit al Getafe CF, també de primera divisió, per un any.
El 10 de juny de 2016, després del descens del Getafe, Rodríguez signà contracte per quatre anys amb l'Sporting de Gijón de primera divisió. Va patir el mateix destí al final dela temporada, i llavors va arribar a un acord per rescindir el contracte, i marxar a la Major League Soccer, per fitxar pels Seattle Sounders FC.
El 10 de novembre de 2019, Rodríguez fou nomenat MVP de la Final de l'MLS Cup 2019, i hi va marcar el segon gol dels Sounders en una victòria per 3–1 a casa contra els Toronto FC. El següent 30 de gener, va retornar al seu antic club, l'Elx.

## Internacional

Rodríguez ha estat seleccionat amb la selecció catalana.

## Palmarès
### Club

Seattle Sounders
* MLS Cup: 2019

### Individual

* MLS Cup MVP: 2019

## Referències

* ↑ Víctor Rodríguez, otro embrión de La Masia que triunfa en Zaragoza; El Mundo Deportivo, 22 d'octubre de 2012 (castellà)
* ↑ Víctor Rodríguez: Desparpajo y velocidad para la banda derecha del Zaragoza; Goal.com, 24 de setembre de 2012 (castellà)
* ↑ El día de Víctor Rodríguez; Aragón Digital, 22 octubre 2012 (castellà)
* ↑ Postiga pounces to net Zaragoza win; ESPN Soccernet, 25 agost 2012 (anglès)
* ↑ Zaragoza survive 10-man Granada fightback; ESPN Soccernet, 21 octubre 2012
* ↑ Víctor Rodríguez renueva hasta el 2015 Arxivat 2016-03-03 a Wayback Machine.; Vavel, 21 octubre 2012 (castellà)
* ↑ «El Elche ficha a Víctor Rodríguez del Zaragoza» (en castellà). Marca, 07-08-2014. [Consulta: 7 agost 2014].
* ↑ Víctor Rodríguez jugador del Getafe; Web del Getafe, 2 agost 2015 (castellà)
* ↑ Víctor Rodríguez, primer fichaje rojiblanco para la temporada 2016/2017 Arxivat 2016-10-17 a Wayback Machine.; Sporting Gijón, 10 juny 2016 (en castellà)
* ↑ «Nota informativa sobre Víctor Rodríguez» (en castellà). Sporting Gijón, 26-07-2017. Arxivat de l'original el 28 de juliol 2017. [Consulta: 26 juliol 2017].
* ↑ «Seattle Sounders sign winger Victor Rodriguez from Sporting Gijon». ESPN FC, 02-08-2017. [Consulta: 6 agost 2017].
* 1 2 Le Miere, Jason. «Victor Rodriguez wins MLS Cup 2019 MVP Award after Seattle Sounders beat Toronto FC». Major League Soccer, 10-11-2019. [Consulta: 10 novembre 2019].
* ↑ «OFICIAL | Víctor Rodríguez regresa al Elche C.F.» (en castellà). Elche CF, 30-01-2020. [Consulta: 18 febrer 2020].
* ↑ Irigoyen, Juan I. «Fiesta en Catalunya; copa para Euskadi» (en castellà). El País, 26-12-2015 [Consulta: 3 juliol 2018].
* ↑ «Seattle Sounders are 2019 MLS Cup champions: Rave Green win second MLS title». Major League Soccer, 10-11-2019. [Consulta: 10 novembre 2019].

## Enllaços externs

* Fitxa a BDFutbol
* Fitxa a Futbolme (castellà)
* Fitxa a Soccerway